Id-Deċiżjoni tal-Kunsill
tat-23 ta’ Novembru 1993
dwar il-konklużjoni ta’ Ftehim bejn il-Komunità Ewropea u r-Rumanija u l-protezzjoni reċiproka u l-kontroll ta’ ismijiet ta’ nbejjed
(93/726/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jwaqqaf il-Komunità Ewropea, u b’mod partikolari l-Artikolu 113 tiegħu,
Wara li kkunsidra l-proposta mill-Kummisjoni,
Billi l-Ftehim innegozjat bejn il-Komunità Ewropea u Rumanija fuq il-protezzjoni reċiproka u kontroll ta’ ismijiet ta’ nbejjed, jiżgura livell akbar ta’ protezzjoni tal-konsumatur biex jeliminaw kompetizzjoni inġusta fil-kummerċ bejn il-Partijiet Kontraenti; billi huwa għalhekk mixtieq li japprovaw il-Ftehim imsemmi;
Billi, sabiex tiffaċilita l-implimentazzjoni ta’ ċerti dispożizzjonijiet tal-Ftehim, il-Kummissjoni għandha tiġi tawtorizzata biex tagħmel l-aġġustamenti tekniċi meħtieġa skond il-proċedura stipulata fl-Artikolu 83 tar-Regolament tal-Kunsill (KEE) Nru 822/87 tas-16 ta’ Marzu 1987 fuq l-organizzazzjoni komuni tas-suq ta’ l-inbid [1];
Billi, la darba d-dispożizzjonijiet tal-Ftehim huma direttament marbuta ma’ miżuri stipulati bil-politika kummerċjali u agrikola komuni, il-Ftehim imsemmi għandu jkun stabbilit f’livell ta’ Komunità,
IDDEĊIEDA KIF ĠEJ:
Artikolu 1
Il-Ftehim bejn il-Komunità Ewropea u r-Rumanija fuq protezzjoni reċiproka u kontroll ta’ ismijiet ta’ nbejjed u l-Protokoll u d-Dikjarazzjonijiet annessi magħhom huma b’dan approvati f’isem il-Komunità.
It-test ta’ l-atti li hemm riferenza għalih fl-ewwel paragrafu huwa mehmuż ma’ din id-Deċiżjoni.
Artikolu 2
Il-President tal-Kunsill huwa b’din awtorizzat biex jinnomina l-persuna li jkollha s-setgħa li tiffirma l-Ftehim u li tiddepożita l-istrument ta’ approvazzjoni mill-Komunità.
Il-President tal-Kunsill għandu jagħmel in-notifika li hemm provdut dwarha fl-Artikolu 19(1) tal-Ftehim.
Artikolu 3
Għall-finijiet ta’ l-Artikolu 13 tal-Ftehim, il-Kummissjoni hija b’din awtorizzata li tikkonkludi l-atti metieġa li jemendaw il-Ftehim, skond il-proċedura stipulata fl-Artikolu 83 tar-Regolament (KEE) Nru 822/87.
Artikolu 4
Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.
Magħmula fi Brussel, fit-23 ta’ Novembru 1993.